rejauldu/bengali-wikipedia huggingface dataset:
নীল নিতিন মুকেশ (হিন্দি: नील नितिन मुकेश, উচ্চারণ:  ) / জন্ম ১৫ ফেব্রুয়ারি ১৯৮২ -) একজন বলিউড অভিনেতা। তার প্রকৃত নাম নীল মাথুর। নীল গায়ক নিতিন মুকেশের পুত্র ও কিংবদন্তি নেপথ্য কণ্ঠশিল্পী প্রয়াত মুকেশের (মুকেশ চন্দ মাথুর) পৌত্র।   জীবন  দ্বাদশ শ্রেণীতে পড়াশোনার সময় থেকেই নীল তার কেরিয়ারের ব্যাপারে বিশেষ যত্নবান হন। বাবার আগ্রহে তিনি এইচআর কলেজ থেকে স্নাতক হন এবং বিকম ডিগ্রি অর্জন করেন। ছুটির সময় তিনি কিশোর নমিত কাপুরের একটি চার-মাসের কর্মশালায় অংশ নেন এবং অনুপম খেরের সংস্থায়ও অভিনয় শেখেন। কলেজে পড়ার সময়েই আদিত্য চোপরার ‘মুঝসে দোস্তি করোগে’ ছবিতে সহকারীর কাজ করেন। মূখ্যচরিত্রাভিনয়ে তিনি পূর্বে ডাক পেলেও নীল চেয়েছিলেন প্রথমেই একটি রোম্যান্টিক ছবিতে আত্মপ্রকাশ করেন। এই কারণে তিনি অপেক্ষা করছিলেন সুযোগের। তখনই শ্রীরাম তাকে একটি ছবির অফার দেন। নীলের চিত্রনাট্যটি ভাল লাগে।  ছেলেবেলা থেকেই নীল চেয়েছিলেন অভিনেতা হতে। চার বছর বয়সে শিশুশিল্পী হিসেবে তিনি অভিনয় করেন যশরাজের ছবি ‘বিজয়’ ও বিমল কুমারের ছবি ‘জৈসে করনি বৈসে ভরনি’-তে। শেষোক্ত ছবিটিতে তিনি গোবিন্দার ছেলেবেলার ভূমিকায় অবতীর্ণ হয়েছিলেন। বাবা ও ঠাকুরদার মতো নীল একজন ভাল গায়ক এবং অবশ্যই প্রথম সারির অভিনেতা।   কেরিয়ার  শিশুশিল্পী হিসেবে বিজয় (১৯৮৮) ও জৈসে করনি বৈসে ভরনি (১৯৮৯) ছবিতে অল্পসময়ের জন্য অবতীর্ণ হন নীল।  ২০০৭ সালে তার প্রথম ছবি শ্রীরাম রাঘবন পরিচালিত ক্রাইম থ্রিলার জনি গদ্দার মুক্তি পায়। ছবিটি বক্স-অফিসের দাক্ষিণ্য না পেলেও এই ছবিতে মুখ্য খলনায়ক বিক্রমের চরিত্রে তার অভিনয় সমালোচকদের দ্বারা প্রশংসিত হয়।Johnny Mera Naam Remixed তার পরবর্তী ছবিগুলি হল সুধীর মিশ্রর তেরা ক্যায়া হোগা জনি; তারপর নিউ ইয়র্ক, আ দেখেঁ জরা ও জেল।   পুরস্কার ও মনোনয়ন   ফিল্মফেয়ার পুরস্কার  মনোনীত   ২০০৮: ফিল্মফেয়ার বেস্ট মেল ডেব্যু অ্যাওয়ার্ড; জনি গদ্দার   স্টার স্ক্রিন অ্যাওয়ার্ডস   মনোনীত   ২০০৮: স্টার স্ক্রিন আওয়ার্ড ফর মোস্ট প্রমিসিং নিউকামার - পুরুষ; জনি গদ্দার   স্টারডাস্ট অ্যাওয়ার্ডস   মনোনীত   ২০০৮: স্টারডাস্ট সুপারস্টার অফ টুমরো - পুরুষ; জনি গদ্দার   আইআইএফএ অ্যাওয়ার্ডস  বিজয়ী   ২০০৮ – ফ্রেস ফেস অফ দি ইয়ার    অপ্সরা ফিল্ম অ্যান্ড টেলিভিশন প্রোডিউশার্স গিল্ড অ্যাওয়ার্ড   ২০০৮ – খলনায়ক চরিত্রে শ্রেষ্ঠ অভিনেতা    চলচ্চিত্রতালিকা   বছর  ফিল্ম  চরিত্র  প্রাসঙ্গিক তথ্য  ১৯৮৮  বিজয়  অল্পবয়সী বিজয় ভরদ্বাজ  শিশুশিল্পী ১৯৮৯  জৈসে করনি বৈসে ভরনি অল্পবয়সী রবি বর্মা   শিশুশিল্পী ২০০৭  জনি গদ্দার  বিক্রম   মনোনীত – ফিল্মফেয়ার বেস্ট মেল ডেব্যু অ্যাওয়ার্ড ২০০৮ তেরা ক্যায়া হোগা জনি  পারভেজ   দুবাই আন্তর্জাতিক চলচ্চিত্র উৎসবে প্রদর্শিত (১৭ ডিসেম্বর, ২০০৮ ) ২০০৯  আ দেখেঁ জরা  রায় আচার্য নিউ ইয়র্ক  ওমর  মুক্তির তারিখ স্থগিতজেল  পরাগ দীক্ষিত     আরও দেখুন   নিতিন মুকেশ  মুকেশ   তথ্যসূত্র    বহিঃসংযোগ     বিষয়শ্রেণী:ভারতীয় চলচ্চিত্র অভিনেতা বিষয়শ্রেণী:ভারতীয় অভিনেতা বিষয়শ্রেণী:বলিউডের নেপথ্য সঙ্গীতশিল্পী বিষয়শ্রেণী:ভারতীয় শিশু অভিনেতা বিষয়শ্রেণী:হিন্দি চলচ্চিত্র অভিনেতা বিষয়শ্রেণী:২১শ শতাব্দীর ভারতীয় অভিনেতা বিষয়শ্রেণী:তেলুগু জি সিনে পুরস্কার বিজয়ী বিষয়শ্রেণী:জীবিত ব্যক্তি বিষয়শ্রেণী:গুজরাতি ব্যক্তি বিষয়শ্রেণী:১৯৮২-এ জন্ম বিষয়শ্রেণী:মুম্বইয়ের অভিনেতা
এ. এম. আমিনুল হক একজন বাংলাদেশী প্রকৌশলী, বেসামরিক সরকারি কর্মচারী এবং বাংলাদেশ পানি উন্নয়ন বোর্ডের মহাপরিচালক (ডিজি)।   জন্ম ও প্রাথমিক জীবন  এ. এম. আমিনুল হক ১৯৬২ সালে সিরাজগঞ্জ জেলার উল্লাপাড়া উপজেলার কয়ড়া গ্রামে জন্মগ্রহণ করেন। তিনি ১৯৮৩ সালে বাংলাদেশ প্রকৌশল বিশ্ববিদ্যালয় (বুয়েট) থেকে বিএসসি ইন সিভিল ইঞ্জিনিয়ারিং এবং ১৯৯১ সালে এশিয়ান ইনস্টিটিউট অব টেকনোলজি, থাইল্যান্ড থেকে হাইড্রোলিক অ্যান্ড কোস্টাল ইঞ্জিনিয়ারিংয়ে এমএসসি ডিগ্রি অর্জন করেন।   কর্মজীবন  এ. এম. আমিনুল হক ১৯৮৪ সালে বাংলাদেশ পানি উন্নয়ন বোর্ডে সহকারী প্রকৌশলী পদে চাকরিতে যোগদান করে পানি উন্নয়ন বোর্ডের প্রধান প্রকৌশলী (পরিকল্পনা) ও এফআরইআরএমআইপি প্রকল্পের পরিচালকের দায়িত্ব পালনসহ বিভিন্ন দপ্তরে দায়িত্ব পালন করেন। তিনি ১৩ ফেব্রুয়ারি ২০২০ সাল থেকে বাংলাদেশ পানি উন্নয়ন বোর্ডের মহাপরিচালক হিসেবে দায়িত্ব পালোণ করছেন।   তথ্যসূত্র   বিষয়শ্রেণী:জীবিত ব্যক্তি বিষয়শ্রেণী:১৯৬২-এ জন্ম বিষয়শ্রেণী:সিরাজগঞ্জ জেলার ব্যক্তি বিষয়শ্রেণী:বাংলাদেশী প্রকৌশলী বিষয়শ্রেণী:বাংলাদেশী সরকারি চাকরিজীবী বিষয়শ্রেণী:বাংলাদেশ প্রকৌশল বিশ্ববিদ্যালয়ের প্রাক্তন শিক্ষার্থী বিষয়শ্রেণী:বাংলাদেশ পানি উন্নয়ন বোর্ডের মহাপরিচালক
thumbnail|right|সমগ্র হিমালয় পর্বতমালার মানচিত্র thumbnail|right|পশ্চিম হিমালয় এর অন্তর্গতকে২ পর্বত পশ্চিম হিমালয়, যা পাঞ্জাব হিমালয় নামেও পরিচিত। এটি হিমালয় পর্বতের পশ্চিম অঞ্চলটিকে বোঝায়। হিমালয়ের এই অঞ্চলটি উত্তরপূর্বাঞ্চলীয় আফগানিস্তান/দক্ষিণ তাজিকিস্তান এর বাদাখশান থেকে শুরু হয়ে কাশ্মীরের মধ্যে দিয়ে নেপাল পর্যন্ত বিস্তৃত। পাঞ্জাব অঞ্চল এর সিন্ধু থেকে উৎপত্ত পাঁচটি উপনদী (ঝিলাম, চেনাব, রবি, বিস, শতদ্রু) পশ্চিম হিমালয় থেকে উদ্ভূত হয়েছে।   বাস্তুসংস্থান   নাগটিব্বা   আরও দেখুন   পূর্ব হিমালয়  হিমালয়  আকসাই চীন  কাশ্মীর  পাঞ্জাব  তথ্যসূত্র  বিষয়শ্রেণী:হিমালয় পর্বতমালা বিষয়শ্রেণী:ভারতের পর্বতমালা বিষয়শ্রেণী:পাকিস্তানের পর্বতমালা বিষয়শ্রেণী:চীনের অঞ্চল বিষয়শ্রেণী:ভারতের অঞ্চল বিষয়শ্রেণী:পাকিস্তানের অঞ্চল বিষয়শ্রেণী:নেপালের ক্ষেত্র
নিচের আলোচনাটি নিন্মলিখিত নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন মন্তব্য উপযুক্ত আলোচনার পাতায় করা উচিত (যেমন নিবন্ধের আলাপ পাতায় বা অপসারণ পর্যালোচনার পাতায়), কিন্তু কোনোভাবেই এই আলোচনাটি সম্পাদনা করা উচিত নয়।  ফলাফল ছিল: অপসারণ করা হল। নিবন্ধ রেখে দেওয়ার পক্ষে তেমন যুক্তি সঙ্গত ব্যাক্ষ্যা কেউ করেন নি। সাথে এখানে অনেক তথ্যসুত্র থাকলেও , কোনটিই নির্ভরযোগ্য উৎস থেকে দেওয়া হয় নি, বা তৃতীয় পক্ষের নয়।  --জয়ন্ত (আলাপ - অবদান) ১৮:৫৮, ১৩ ফেব্রুয়ারি ২০১৯ (ইউটিসি) ড. আবুবকর মুহাম্মাদ যাকারিয়া   – (অপসারণের প্রস্তাবনা দেখুনলগ দেখুন) () উল্লেখযোগ্য ব্যাক্তি নন  ~ইসমাইল (আলাপ) ১০:১৬, ২৫ জানুয়ারি ২০১৯ (ইউটিসি)  কেন উল্লেখযোগ্য ব্যাক্তি নন? ~ যুদ্ধমন্ত্রী আলাপ ১১:২৩, ২৫ জানুয়ারি ২০১৯ (ইউটিসি)   উল্লেখযোগ্য নন, কারণ উইকিপিডিয়ার উল্লেখযোগ্যতার  অতিরিক্ত বিচারধারা অনুযায়ী     ১. কোন উল্লেখযোগ্য পুরস্কার অথবা সম্মাননা গ্রহন করেছেন , অথবা পুরস্কার অথবা সম্মাননার জন্য মনোনয়ন পেয়েছেন এমন ব্যক্তি উল্লেখযোগ্য  ২. ব্যক্তি ব্যাপকমাত্রায় তার কর্মক্ষেত্রে উল্লেখযোগ্য অবদান রেখেছেন, যা তার ঐ কর্ম-বিষয়ে ঐতিহাসিক রেকর্ড তৈরি করেছে এমন ব্যাক্তি উল্লেখযোগ্য  ৩. ব্যক্তি সম্বন্ধে জাতীয় (যেমন, বাংলাপিডিয়া) বা আন্তর্জাতিক জীবনীর চরিত্রাভিধান (যেমন, ডিরেক্টোরি অব ন্যাশনাল বায়োগ্রাফি) বা অনুরূপ প্রকাশনায় ভুক্তি রয়েছে।  ড. আবুবকর মুহাম্মাদ যাকারিয়া কোন উল্লেখযোগ্য পুরষ্কার অর্জন করেননি, তিনি কিছু বই অনুবাদ করলেও তা তার কর্মবিষয়ে ব্যাপক অবদান রেখেছে একথা বলা যায় না।~ইসমাইল (আলাপ) ০১:৩০, ২৭ জানুয়ারি ২০১৯ (ইউটিসি)  ''উপরের আলোচনাটি নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন মন্তব্য উপযুক্ত আলোচনার পাতায় করা উচিত (যেমন নিবন্ধের আলাপ পাতায় বা অপসারণ পর্যালোচনার পাতায়), কিন্তু কোনোভাবেই এই আলোচনাটি সম্পাদনা করা উচিত নয়।
তাহমিদুর রহমান (জন্ম ৭ নভেম্বর ১৯৬৩) হলেন একজন বাংলাদেশী দাবা ফিদে মাস্টার, বাংলাদেশী দাবা চ্যাম্পিয়নশিপ বিজয়ী (১৯৯০), দাবা অলিম্পিয়াডে ব্যক্তিগত স্বর্ণপদক বিজয়ী (১৯৮৮)।   জীবনী  ১৯৮০-এর দশকের মাঝামাঝি থেকে ১৯৯০-এর দশকের মাঝামাঝি পর্যন্ত, তাহমিদুর রহমান ছিলেন বাংলাদেশের নেতৃস্থানীয় দাবা খেলোয়াড়দের একজন। ১৯৯০ সালে, তিনি বাংলাদেশী দাবা চ্যাম্পিয়নশিপ জিতেছিলেন।  তাহমিদুর রহমান দাবা অলিম্পিয়াডে বাংলাদেশের হয়ে খেলেছেন :    ১৯৮৬ সালে, দুবাইতে ২৭ তম দাবা অলিম্পিয়াডে চতুর্থ বোর্ডে (+৬, =৩, -৩),  ১৯৮৮ সালে, থেসালোনিকিতে ২৮তম দাবা অলিম্পিয়াডে দ্বিতীয় রিজার্ভ বোর্ডে (+৫, =২, -০) এবং স্বতন্ত্র স্বর্ণপদক জিতেছিলেন,  ১৯৯০ সালে, নোভি সাডে ২৯তম দাবা অলিম্পিয়াডে তৃতীয় বোর্ডে (+৫, =২, -৫),  ১৯৯২ সালে, ম্যানিলায় ৩০ তম দাবা অলিম্পিয়াডে চতুর্থ বোর্ডে (+৪, =৪, -১),  ১৯৯৪ সালে, মস্কোতে ৩১ তম দাবা অলিম্পিয়াডে প্রথম রিজার্ভ বোর্ডে (+২, =০, -৫)।  তাহমিদুর রহমান পুরুষ এশিয়ান দল দাবা চ্যাম্পিয়নশিপে বাংলাদেশের হয়ে খেলেছেন:    ১৯৮৭ সালে, সিঙ্গাপুরে ৭ম এশিয়ান টিম দাবা চ্যাম্পিয়নশিপে দ্বিতীয় বোর্ডে (+১, =২, -৪)।  ২০০০-এর দশকের গোড়ার দিক থেকে, তিনি খুব কমই দাবা প্রতিযোগিতায় অংশগ্রহণ করতেন।   তথ্যসূত্র   বহিঃসংযোগ          বিষয়শ্রেণী:১৯৬৩-এ জন্ম বিষয়শ্রেণী:জীবিত ব্যক্তি বিষয়শ্রেণী:২১শ শতাব্দীর বাংলাদেশী দাবাড়ু বিষয়শ্রেণী:দাবা অলিম্পিয়াডে অংশগ্রহণকারী খেলোয়াড় বিষয়শ্রেণী:দাবা ফিদে মাস্টার বিষয়শ্রেণী:২০শ শতাব্দীর বাংলাদেশী দাবাড়ু
মাযহাব কী ও কেন? () পাকিস্তানি দেওবন্দি ইসলামি পণ্ডিত মুহাম্মদ তাকি উসমানির রচিত মাযহাব বিষয়ক একটি গবেষণা গ্রন্থ। এটি ১৯৭৬ সালে প্রকাশিত হয়। গ্রন্থটির উর্দু নাম "তাকলিদ কি শরয়ি হাইসিয়াত" যার অর্থ শরিয়তের দৃষ্টিতে তাকলিদ। এই গ্রন্থে লেখক শরিয়তের আলোকে মাযহাব ও তাকলিদের বাস্তবতা, প্রামাণ্যতা ও এ সম্পর্কে বিভিন্ন সন্দেহের নিরসন করেছেন। "মাযহাব কী ও কেন?" নামে গ্রন্থটির বঙ্গানুবাদ করেছেন আবু তাহের মিসবাহ। বাংলা ভাষায় এধরনের প্রামাণ্য গ্রন্থ এটিই প্রথম। গ্রন্থটির ইংরেজি অনুবাদ "The Legal Status of Following a Madhab"। এর ইংরেজি অনুবাদক মুহাম্মদ আমিন খোলভাদিয়া।   প্রেক্ষাপট  ১৯৬০-এর দশকে পাকিস্তানে মাযহাব ও তাকলিদ বিষয়ে একটি বিতর্কের সূচনা হয়। ১৯৬৩ সালে পাকিস্তানের করাচি থেকে প্রকাশিত ফারান সাময়িকীর সম্পাদক মাহের আল কাদেরী মুহাম্মদ তাকি উসমানিকে এই বিষয়ে একটি তথ্যনির্ভর ও বস্তুনিষ্ঠ প্রবন্ধ লেখার অনুরোধ করেন। অনুরোধের পরিপ্রেক্ষিতে উসমানি এই বিষয়ে একটি প্রবন্ধ লিখেন যা ফারান সাময়িকীর মে সংখ্যায় প্রকাশিত হয়। পরবর্তীতে প্রবন্ধটি আরও বিভিন্ন প্রকাশনায় স্থান লাভ করে। প্রবন্ধটি প্রকাশের ১৩ বছর পর মুহাম্মদ তাকি উসমানি প্রবন্ধটি নিয়ে পুনরায় কাজ শুরু করেন এবং প্রবন্ধটিকে আরও পূর্ণাঙ্গ অবয়বে বই আকারে প্রকাশ করেন।   গঠন  গ্রন্থটির শুরুতে তাকলিদের বর্ণনা দিয়ে শরিয়তের উৎস থেকে তাকলিদ প্রমাণে কুরআন থেকে ৪টি ও হাদিসের ৫টি উদ্ধৃতি টেনে বিস্তারিত ব্যাখ্যা প্রদান করা হয়েছে। এরপর সাহাবা যুগের ১০টি উদাহরণ এবং তাবেয়ী যুগ থেকে ৪টি উদাহরণ দেওয়া হয়েছে। এরপর ব্যক্তি তাকলিদের প্রয়োজনীয়তা, চার মাযহাব, তাকলিদের স্তর তারতম্য ও উদাহরণ দিয়ে তাকলিদ বিরোধীদের বিভিন্ন অভিযোগের জবাব দেওয়া হয়েছে। গ্রন্থের শেষ অংশে লেখক হানাফি মাযহাব, আধুনিক সমস্যা ও তাকলিদ এবং অন্ধ তাকলিদ নিয়ে আলোচনা করেছেন। সর্বশেষে লেখক শেষ আবেদন শিরোনামে মাযহাব নিয়ে বিতর্কের অবসানে নিজের অভিমত ব্যক্ত করে গ্রন্থটির ইতি টেনেছেন।   আরও দেখুন   মুহাম্মদ তাকি উসমানির গ্রন্থপঞ্জি   তথ্যসূত্র   উদ্ধৃতি    গ্রন্থপঞ্জি           বহিঃসংযোগ  মাযহাব কী ও কেন?–এর উর্দু সংস্করণ মাযহাব কী ও কেন?–এর ইংরেজি সংস্করণ মাযহাব কী ও কেন?–এর বাংলা সংস্করণ  বিষয়শ্রেণী:ইসলামি গ্রন্থ বিষয়শ্রেণী:দেওবন্দি সাহিত্য বিষয়শ্রেণী:ইসলাম বিষয়ক বই বিষয়শ্রেণী:১৯৭৬-এর বই বিষয়শ্রেণী:তাকি উসমানির বই বিষয়শ্রেণী:উর্দু ভাষার বই বিষয়শ্রেণী:সুন্নি সাহিত্য বিষয়শ্রেণী:মাযহাব বিষয়ক বই বিষয়শ্রেণী:ফিকহ বিষয়শ্রেণী:আবু তাহের মিসবাহর অনূদিত বই বিষয়শ্রেণী:মুহাম্মাদ আবদুল মালেকের সম্পাদিত গ্রন্থ
বাংলাদেশ পল্লী উন্নয়ন বোর্ড , বা বিআরডিবি গ্রামীণ এলাকায় উন্নয়নের জন্য দায়বদ্ধ একটি সরকারী বোর্ড এবং বাংলাদেশের বৃহত্তম সরকারি কর্মসূচিতে জড়িত প্রতিষ্ঠান। এর সদরদপ্তর ঢাকা, বাংলাদেশ -এ অবস্থিত।   বর্তমানে এর মহাপরিচালক আ গাফ্ফার খান   ইতিহাস  ১৯৭২ সালে বাংলাদেশ সরকার গ্রামীণ উন্নয়ন কর্মসূচি বাস্তবায়ন করে।  যা ১৯৮২ সালে বাংলাদেশ পল্লী উন্নয়ন বোর্ডে পরিবর্তিত হয়েছিল।  তথ্যসূত্র   বিষয়শ্রেণী:বাংলাদেশের সরকারি সংস্থা বিষয়শ্রেণী:ঢাকা ভিত্তিক সংগঠন বিষয়শ্রেণী:বাংলাদেশ সরকারের অধিদপ্তর বিষয়শ্রেণী:১৯৮২-এ বাংলাদেশে প্রতিষ্ঠিত বিষয়শ্রেণী:১৯৮২-এ প্রতিষ্ঠিত সরকারি সংস্থা
শক্তিগড় রেলওয়ে স্টেশন হল হাওড়া–বর্ধমান প্রধান রেলপথ এবং হাওড়া-বর্ধমান কর্ড লাইন এর একটি গুরুত্ব পূর্ণ রেলওয়ে জংশন স্টেশন। এই স্টেশনটি  কলকাতা শহরতলি রেলওয়ে  ব্যবস্থার অন্তর্গত একটি ব্যস্ত স্টেশন। এটি পূর্ব রেল জোন সমূহের অধীনে পরিচালিত। শক্তিগড় রেলওয়ে স্টেশনটি হাওড়া রেলওয়ে বিভাগের একটি রেলওয়ে স্টেশন। এটি ভারতের পশ্চিমবঙ্গ রাজ্যের পূর্ব বর্ধমান জেলায় (এনএইচ-২), শক্তিগড় এ অবস্থিত। স্টেশনটি শক্তিগড় এবং পার্শ্ববর্তী এলাকায় রেল পরিষেবা প্রদান করে। হাওড়া জংশন রেলওয়ে স্টেশন থেকে ৮৩ কি.মি. দূরে স্টেশনটি অবস্থিত।  ইতিহাস  পূর্ব ভারতের প্রথম যাত্রী ট্রেনটি ১৮৫৪ সালের ১৫ আগস্ট হাওড়া থেকে হুগলি পর্যন্ত দৌড়ে ছিল। রেলপথটি ১৮৫৫ সালে রানিগঞ্জ পর্যন্ত প্রসারিত হয়। হাওড়া-বর্ধমান মেইন লাইনের তুলনায় হাওড়া-বর্ধমান কর্ড লাইনটি সংক্ষিপ্ত, হাওড়া-বর্ধমান কর্ড লাইন ১৯১৭ সালে নির্মিত হয়েছিল।  বিদ্যুৎকৌশল   হাওড়া-বর্ধমান মেইন লাইনের বিদ্যুৎকৌশল ১৯৫৮ সালে ২৫ কেভি এসি ওভারহেড সিস্টেম করা হয়।   হাওড়া থেকে বর্ধমান কর্ড লাইনটি ১৯৬৪-৬৬ সালে বিদ্যুৎকৌশল করা হয়েছিল।  তথ্যসূত্র   বিষয়শ্রেণী:পূর্ব বর্ধমান জেলার রেলওয়ে স্টেশন বিষয়শ্রেণী:হাওড়া রেলওয়ে বিভাগ বিষয়শ্রেণী:১৮৫৫-এ চালু রেলওয়ে স্টেশন বিষয়শ্রেণী:কলকাতা শহরতলি রেল স্টেশন বিষয়শ্রেণী:পূর্ব লাইন (কলকাতা শহরতলি রেল) বিষয়শ্রেণী:পশ্চিমবঙ্গের বৈদ্যুতিক রেল পরিষেবা যুক্ত রেলওয়ে স্টেশন বিষয়শ্রেণী:১৮৫৫-এ ভারতে চালু রেলওয়ে স্টেশন
বিদ্যা সাগর কেশরী একজন রাজনীতিবিদ, সমাজকর্মী এবং বিহারের আরারিয়া শহরের ফোর্বসগঞ্জ থেকে আগত একজন শিক্ষাবিদ। কলেজের তিনি ছাত্রনেতা হিসাবে সক্রিয় ছিলেন। পরবর্তীকালে, তিনি আরও বেশি করে সামাজিক কাজে জড়িত হন বিশেষত নিম্ন বর্ণের মানুষদের সামাজিক উন্নয়নে কাজ করেন। তিনি বিভিন্ন বর্ণের মধ্যে সামাজিক সম্প্রীতি তৈরি করার চেষ্টা করে চলেছেন এবং এ লক্ষ্যে তিনি সৌহারদা ভারত নামে একটি এনজিও পরিচালনা করেন, যা আন্তঃজাতি উৎসব, মেলা ও পূজা আয়োজনে সক্রিয়ভাবে জড়িত থাকে। তিনি বিহারের ভারতীয় জনতা পার্টির সদস্য। ২০১৪ সালে ফোর্বসগঞ্জ আসন থেকে তিনি বিহার বিধানসভা নির্বাচনে বিজয়ী হয়েছিলেন। My NetaNo proposal to carve out new districts, subdivisions in Bihar   তথ্যসূত্র   বিষয়শ্রেণী:জীবিত ব্যক্তি বিষয়শ্রেণী:বিহারের ভারতীয় জনতা পার্টির রাজনীতিবিদ বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:আরারিয়া জেলার ব্যক্তি বিষয়শ্রেণী:বিহার বিধানসভার সদস্য ২০১৫-২০২০ বিষয়শ্রেণী:বিহার বিধানসভার সদস্য ২০২০-২০২৫ বিষয়শ্রেণী:১৯৬২-এ জন্ম
জাতীয় যুব উন্নয়ন ইনস্টিটিউট মূলত যুব সমাজের উন্নয়নের উদ্দেশে পরিচালিত একটি প্রশিক্ষণ কার্যক্রম ভিত্তিক প্রতিষ্ঠান।Help for Disability and Distress (HDD) কর্তৃক প্রকাশিত বই: সাভার ডিরেক্টরি (সাভার উপজেলার তথ্য সংবলিত বই); প্রকাশকাল: ডিসেম্বর, ২০১২ ইং ঢাকা বিভাগের ঢাকা জেলার অন্তর্গত সাভার উপজেলাধীন আশুলিয়া থানার পাথালিয়া ইউনিয়নে ঢাকা আরিচা মহাসড়কের ডেইরী ফার্ম গেইট (কেন্দ্রীয় গো-প্রজনন ও দুগ্ধ খামার) সংলগ্ন স্থানে প্রতিষ্ঠানটির অবস্থান।  ইতিহাস জাতীয় যুব উন্নয়ন ইনস্টিটিউট ১৯৯৮ সালে প্রতিষ্ঠিত হয়। ২০১৭ সালের ফেব্রুয়ারিতে শেখ হাসিনা জাতীয় যুব উন্নয়ন কেন্দ্রকে ইনস্টিটিউট করার সিদ্ধান্ত নেওয়া হয় ও এলক্ষ্যে শেখ হাসিনা জাতীয় যুব উন্নয়ন ইনস্টিটিউট-২০১৭ আইনের খসড়ার অনুমোদন দেয় মন্ত্রিপরিষদ। কেন্দ্রটি একটি নির্বাহী পরিষদ দ্বারা পরিচালিত হয়। এটি যুব ও ক্রীড়া মন্ত্রণালয়ের যুব উন্নয়ন অধিদফতরের আওতাধীন।  ২০২৪ সালে আওয়ামী লীগ সরকার পতনের পর শেখ হাসিনা জাতীয় যুব উন্নয়ন ইনস্টিটিউটের নাম পরিবর্তন করে জাতীয় যুব উন্নয়ন ইনস্টিটিউট রাখা হয়েছে।  কার্যক্রম  যুবদের প্রশিক্ষণ প্রদান।  নিয়মিত গবেষণা কার্যক্রম পরিচালনা করা।  নিয়মিত প্রকাশনা কার্যক্রম পরিচালনা করা।  সচিত্র প্রতিবেদন (ডকুমেন্টরি) বা ফিল্ম তৈরি।  জাতীয় যুব বিনিময় কর্মসূচি।  কর্মকর্তা ও যুব সংঘটকগণের দক্ষতা বৃদ্ধিমূলক কার্যক্রম পরিচালনা করা।  কম্পিউটার ল্যাব স্থাপন ও প্রশিক্ষণ প্রদান।  যুব সমাবেশ করা।  সফল যুবদের স্বীকৃতি ও পুরস্কার প্রদান।  খেলাধুলা ও সাংস্কৃতিক কর্মকাণ্ডের আয়োজন করা।  তথ্যসূত্র   বহিঃসংযোগ     বিষয়শ্রেণী:বাংলাদেশের গবেষণা প্রতিষ্ঠান‎ বিষয়শ্রেণী:বাংলাদেশের সরকারি সংস্থা বিষয়শ্রেণী:১৯৮৮-এ বাংলাদেশে প্রতিষ্ঠিত বিষয়শ্রেণী:সাভার ভিত্তিক সংগঠন বিষয়শ্রেণী:১৯৮৮-এ প্রতিষ্ঠিত সরকারি সংস্থা বিষয়শ্রেণী:১৯৯৮-এ বাংলাদেশে প্রতিষ্ঠিত
জিন্দেগী হল জি এন্টারটেইনমেন্ট এন্টারপ্রাইজের মালিকানাধীন একটি ভারতীয় বিনোদনমূলক টেলিভিশন চ্যানেল, যেটি ২৩ জুন ২০১৪ হতে প্রচার কার্যক্রম শুরু করে। বর্তমানে চ্যানেলটিতে শুধু পাকিস্তানি ধারাবাহিক প্রদর্শন করা হচ্ছে। পাশাপাশি খুব শিগ্রই এতে ইরান, বাংলাদেশ, ল্যাটিন আমেরিকা, শ্রীলঙ্কা, মিশর ও তুরস্ক থেকে আমদানীকৃত ধারাবাহিক  প্রদর্শন শুরু হবে। তথ্যসূত্র   বিষয়শ্রেণী:উর্দু ভাষার টেলিভিশন চ্যানেল বিষয়শ্রেণী:জি এন্টারটেইনমেন্ট এন্টারপ্রাইজ বিষয়শ্রেণী:২০১৪-এ ভারতে প্রতিষ্ঠিত বিষয়শ্রেণী:২০১৪-এ প্রতিষ্ঠিত টেলিভিশন চ্যানেল ও স্টেশন বিষয়শ্রেণী:হিন্দি ভাষার টেলিভিশন স্টেশন বিষয়শ্রেণী:ভারতের হিন্দি ভাষার টেলিভিশন চ্যানেল বিষয়শ্রেণী:ভারতের বিলুপ্ত টেলিভিশন চ্যানেল
thumb উইলিয়াম ক্লেটন, সানডন হল, সানডন, বেডফোর্ডশায়ারের প্রথম ব্যারন সানডন (১৬৭১ - ২৯ এপ্রিল ১৭৫২) ছিলেন একজন ব্রিটিশ ট্রেজারি কর্মকর্তা এবং রাজনীতিবিদ। তিনি ১৭১৬ থেকে ১৭৫২ সাল পর্যন্ত হাউস অফ কমন্সের সদস্য ছিলেন।  ক্লেটন ১৬৭১ সালের ৯ নভেম্বর বাপ্তিস্ম নেন। তিনি নিউমার্কেট, সাফোকের উইলিয়াম ক্লেটন এবং নিউমার্কেটের জন হাসকের কন্যা অ্যান হাসকের জ্যেষ্ঠ জীবিত পুত্র ছিলেন। তিনি ১৭১৪ সালের আগে প্রিভি কাউন্সিলের কেরানি জন ডাইভের কন্যা শার্লটকে বিয়ে করেছিলেন। তিনি ছিলেন স্যার লুইস ডাইভের কনিষ্ঠ পুত্র।Philip Carter, ‘Clayton , Charlotte, Lady Sundon (c.1679–1742)’, Oxford Dictionary of National Biography, Oxford University Press, 2004 accessed 6 April 2015  ক্লেটন ১৭৫২ সালের ২৯ এপ্রিল মারা যান। তার কোন সন্তান ছিল না এবং তার মৃত্যুর পর লর্ডসভার আসন বিলুপ্ত হয়ে যায়। সানডন হলের উত্তরাধিকারসূত্রে ৪ ভাগ্নী সম্পত্তি বিক্রি করে দিয়েছিলেন।   তথ্যসূত্র   বিষয়শ্রেণী:সেন্ট মাউসের গ্রেট ব্রিটেনের সংসদ সদস্য বিষয়শ্রেণী:গ্রেট ব্রিটেনের সংসদ সদস্য ১৭৪৭-১৭৫৪ বিষয়শ্রেণী:গ্রেট ব্রিটেনের সংসদ সদস্য ১৭৪১-১৭৪৭ বিষয়শ্রেণী:গ্রেট ব্রিটেনের সংসদ সদস্য ১৭৩৪-১৭৪১ বিষয়শ্রেণী:গ্রেট ব্রিটেনের সংসদ সদস্য ১৭২৭-১৭৩৪ বিষয়শ্রেণী:গ্রেট ব্রিটেনের সংসদ সদস্য ১৭২২-১৭২৭ বিষয়শ্রেণী:গ্রেট ব্রিটেনের সংসদ সদস্য ১৭১৫-১৭২২ বিষয়শ্রেণী:ইংল্যান্ডের নির্বাচনী এলাকা থেকে গ্রেট ব্রিটেনের সংসদ সদস্য বিষয়শ্রেণী:১৭৫২-এ মৃত্যু বিষয়শ্রেণী:১৬৭১-এ জন্ম বিষয়শ্রেণী:প্লাইম্পটন এরলের গ্রেট ব্রিটেনের সংসদ সদস্য
30px|left|alt=|link= Do not create, add, or restore hoaxes to Wikipedia{{safesubst:#if:|, such as you did with the article :}}. Hoaxes are caught and marked for deletion shortly after they are created. If you are interested in how accurate Wikipedia is, a more constructive test method would be to try to find inaccurate statements that are already in Wikipedia – and then to correct them if possible. Please do not disrupt Wikipedia. Feel free to take a look at the five pillars of Wikipedia to learn more about this project and how you can contribute constructively. Thank you. {{safesubst:#if:||}} See also   Template:Hoax  Template:Uw-error1  :Category:Wikipedia suspected hoax articles
দাগ হল যশ চোপড়া প্রযোজিত ও পরিচালিত ১৯৭৩ সালের ভারতীয় হিন্দি ভাষার প্রণয়ধর্মী নাট্য চলচ্চিত্র। এটি চোপড়ার প্রযোজিত প্রথম চলচ্চিত্র, যা যশ রাজ ফিল্মসের ভিত্তি গড়ে দেয়। এটি টমাস হার্ডির ১৮৮৬ সালের দ্য মেয়র অব ক্যাস্টারব্রিজ উপন্যাসের চলচ্চিত্ররূপ। এতে শ্রেষ্ঠাংশে অভিনয় করেন রাজেশ খান্না, শর্মিলা ঠাকুর ও রাখী এবং পার্শ্ব চরিত্রে অভিনয় করেন মদন পুরি, কাদের খান, প্রেম চোপড়া ও এ. কে. হঙ্গল। এই চলচ্চিত্র দিয়ে অভিনেতা হিসেবে কাদের খানের অভিষেক ঘটে।  দাগ চলচ্চিত্রটি রাজেশ খান্নার জনপ্রিয়তার শীর্ষে থাকাকালীন মুক্তি পায় এবং বক্স অফিসে দারুণ ব্যবসা করেন। এটি সেই বছরের তৃতীয় সর্বাচ্চ আয়কারী চলচ্চিত্র। চলচ্চিত্রটির সঙ্গীতায়োজন করেন লক্ষ্মীকান্ত-প্যায়ারেলাল এবং গানগুলো সে বছর শ্রোতাপ্রিয় হয়। চলচ্চিত্রটি পরবর্তীকালে তেলুগু ভাষায় বিচিত্র জীবিতম (১৯৭৮) নামে পুনর্নির্মিত হয়।  ২১তম ফিল্মফেয়ার পুরস্কারে চলচ্চিত্রটি শ্রেষ্ঠ চলচ্চিত্র, শ্রেষ্ঠ অভিনেতা (খান্না) ও শ্রেষ্ঠ অভিনেত্রী (শর্মিলা)-সহ ৭টি মনোনয়ন লাভ করে এবং তন্মধ্যে শ্রেষ্ঠ পরিচালক (চোপড়া) ও শ্রেষ্ঠ পার্শ্ব অভিনেত্রী (রাখী) বিভাগে দুটি পুরস্কার অর্জন করে।  অভিনয়শিল্পীদল  রাজেশ খান্না - সুনীল কোহলি / সুধীর  শর্মিলা ঠাকুর - সোনিয়া কোহলি  রাখী - চাঁদনী  প্রেম চোপড়া - ধীরজ কাপুর  মদন পুরি - কে. সি. খান্না  কাদের খান - সরকারি উকিল  এ. কে. হঙ্গল - বিচারক  বেবি পিংকি - পিংকি  রাজু শ্রেষ্ঠ - রিংকু  মনমোহন কৃষ্ণ - দিওয়ান, চাঁদনীর বাবা  অচলা সচদেব - মালতি খান্না  ইফতেখার - ইনস্পেক্টর সিং  হরি শিবদসানি - জগদীশ কাপুর  যশোদরা কাটজু - স্কুলের প্রিন্সিপাল  এস. এন. ব্যানার্জি - বিচারক  করণ দেওয়ান - ডাক্তার কাপুর  সুরেন্দ্র - সুনীলের চাচা  জগদীশ রাজ - রাম সিং (ড্রাইভার)  মনমোহন - সুনীলের সাথে মারপিট করা কয়েদি  পদ্মা খান্না - নৃত্যশিল্পী অরুণা - নৃত্যশিল্পী  হাবিব - সুনীলের হ্যান্ডকাফ খুলে দেওয়া কামার  সউল জর্জ - জুনিয়র আর্টিস্ট  পুরস্কার ও মনোনয়ন ২১তম ফিল্মফেয়ার পুরস্কার, ১৯৭৪  জয়  শ্রেষ্ঠ পরিচালক - যশ চোপড়া  শ্রেষ্ঠ পার্শ্ব অভিনেত্রী - রাখী মনোনয়ন  শ্রেষ্ঠ চলচ্চিত্র - দাগ  শ্রেষ্ঠ অভিনেতা - রাজেশ খান্না  শ্রেষ্ঠ অভিনেত্রী - শর্মিলা ঠাকুর  শ্রেষ্ঠ সঙ্গীত পরিচালক - লক্ষ্মীকান্ত-প্যায়ারেলাল  শ্রেষ্ঠ পুরুষ নেপথ্য কণ্ঠশিল্পী - "মেরে দিল মেঁ আজ ক্যায়া হ্যায়" গানের জন্য কিশোর কুমার  তথ্যসূত্র  বহিঃসংযোগ     বিষয়শ্রেণী:১৯৭৩-এর চলচ্চিত্র বিষয়শ্রেণী:১৯৭৩-এর প্রণয়ধর্মী নাট্য চলচ্চিত্র বিষয়শ্রেণী:১৯৭০-এর দশকের হিন্দি ভাষার চলচ্চিত্র বিষয়শ্রেণী:ভারতীয় প্রণয়ধর্মী নাট্য চলচ্চিত্র বিষয়শ্রেণী:যশ চোপড়া পরিচালিত চলচ্চিত্র বিষয়শ্রেণী:লক্ষ্মীকান্ত-প্যায়ারেলাল সুরারোপিত চলচ্চিত্র বিষয়শ্রেণী:অন্য ভাষায় পুনর্নির্মিত হিন্দি চলচ্চিত্র বিষয়শ্রেণী:দ্য মেয়র অব ক্যাস্টারব্রিজ অবলম্বনে চলচ্চিত্র
হাটবাড়িয়া জমিদার বাড়ি বাংলাদেশ এর নড়াইল জেলার নড়াইল সদর উপজেলার হাটবাড়িয়া এলাকায় চিত্রা নদীর তীরে অবস্থিত এক ঐতিহাসিক জমিদার বাড়ি।  ইতিহাস আনুমানিক ১৯০০ শতকের প্রথমদিকে জমিদার জয় নারায়ণ রায়ের হাত ধরে এই জমিদার বাড়ির গোড়াপত্তন হয়। জয় নারায়ণ রায় নড়াইল জমিদার বংশের বংশধর ছিলেন। নড়াইল জমিদার বংশের গোড়াপত্তনকারী জমিদার কালী শঙ্কর রায়ের দুই পুত্রকে দুইভাগে জমিদারী ভাগ করে দেন। বড় ছেলে রাম নারায়ণ রায়কে নড়াইল জমিদার বাড়ি এবং ছোট ছেলে জয় নারায়ণ রায়কে হাটবাড়িয়া জমিদার বাড়ি দেন। হাটবাড়িয়া জমিদার বংশের শেষ জমিদার ছিলেন জমিদার জিতেন্দ্রনাথ রায়। অনেকের কাছে এই জমিদার বাড়ি তার নামেই বেশ পরিচিত। ভারতবর্ষ ভাগ হওয়ার আগেই এই জমিদার বংশধররা ভারতে পাড়ি জমান।  অবকাঠামো  বর্তমান অবস্থা হাটবাড়িয়া জমিদার বাড়ির সকল স্থাপনা এখন প্রায় ধ্বংস হয়ে গেছে। স্মৃতিচিহ্ন হিসেবে জমিদারদের তৈরি করা একটি মন্দির ও সাঁন বাঁধানো পুকুর ঘাট রয়েছে। তবে জমিদারদের রেখে যাওয়া পুরো জায়গাজুড়ে এখন সরকারি উদ্যোগে একটি পার্ক তৈরির কাজ চলতেছে।  তথ্যসূত্র  বিষয়শ্রেণী:নড়াইল জেলার দর্শনীয় স্থান বিষয়শ্রেণী:নড়াইল জেলার প্রত্নতাত্ত্বিক স্থাপনা বিষয়শ্রেণী:জমিদার বাড়ি
গালিব ইবনে ফিহর (, ), যিনি খ্রিস্টীয় তৃতীয় শতকের দিকে (আনুমানিক ২৩০-২৪০ খ্রিস্টাব্দ) বিদ্যমান ছিলেন, তাঁকে ইসলামের নবী মুহাম্মাদ এর পূর্বপুরুষদের একজন হিসেবে গণ্য করা হয়। আদনান থেকে নবী মুহাম্মাদ এর বংশলতিকায়, ফিহর, নবী মুহাম্মাদ এর দশ প্রজন্ম পূর্বে অবস্থান করেন। তিনি ফিহর ইবনে মালিকের পুত্র ছিলেন, যিনি মক্কায় বসবাস করতেন। গালিব ইবনে ফিহর মক্কাতেই জন্মগ্রহণ করেন এবং সেখানেই তাঁর মৃত্যু হয় ও তাঁকে সমাহিত করা হয়।   ইতিহাস  নবী মুহাম্মাদ এর বংশলতিকা:  মুহাম্মদ ইবনে আব্দুল্লাহ ইবনে আব্দুল মুত্তালিব (শায়বা) ইবনে হাশিম (জন্মনাম আমর আল-উলা) ইবনে আব্দ মানাফ (আল-মুগিরা) ইবনে কুসাই (যায়েদ) ইবনে কিলাব ইবনে মুররাহ ইবনে কাব ইবনে লুয়াই ইবনে গালিব ইবনে ফিহর ইবনে মালিক ইবনে আন-নাদর ইবনে কিনানাহ ইবনে খুজায়মা ইবনে মুদরিকা (আমির) ইবনে ইলিয়াস ইবনে মুদার ইবনে নিজার ইবনে মাআদ ইবনে আদনান ইবনে আদ্দ ইবনে উদাদ ইবনে হুমাইসি ইবনে হামায়দা ইবনে সালামান ইবনে থালাবাহ ইবনে বুরা ইবনে শুহা ইবনে ইয়ারবাহ ইবনে কাসদানা ইবনে আওয়াম ইবনে নাশিদ ইবনে মুকাওয়াম ইবনে মুহতামিল ইবনে বাদলানা ইবনে আইকান ইবনে আলাহা ইবনে শাহদুদ ইবনে মাখাই ইবনে আইফা ইবনে আকির ইবনে আল দাআ ইবনে আবদাই ইবনে হামদান ইবনে বাশমানি ইবনে বাথরানি ইবনে বাহরানি ইবনে আনুদ ইবনে রাওয়ানি ইবনে আকারা ইবনে দায়শান ইবনে নায়দাওয়ান ইবনে আইয়ামাহ ইবনে বাহামি ইবনে হিসন ইবনে নিযাল ইবনে কুমায়ের ইবনে মুজাশশির ইবনে মাজ্জি ইবনে আদওয়া ইবনে আররাম ইবনে কায়দার ইবনে ইসমাইল ইবনে ইব্রাহিম, আল্লাহর বন্ধু।   তথ্যসূত্র   বিষয়শ্রেণী:মুহাম্মাদের পূর্বপুরুষ বিষয়শ্রেণী:৩য় শতাব্দীর আরব ব্যক্তি বিষয়শ্রেণী:কুরাইশ
ইছামতি নদী দ্বারা সাধারণত নিচের নদীগুলোকে বোঝায়:   ইছামতি নদী, বাংলাদেশ-ভারতের একটি আন্তঃসীমান্ত নদী।  ইছামতি নদী (মানিকগঞ্জ), বাংলাদেশের উত্তর-কেন্দ্রীয় অঞ্চলের মানিকগঞ্জ জেলার একটি নদী।  ইছামতি নদী (মুন্সীগঞ্জ) বা ইছামতি নদী (ঢাকা বিভাগ) বাংলাদেশের উত্তর-কেন্দ্রীয় অঞ্চলের ঢাকা, মুন্সীগঞ্জ জেলার ও নারায়ণগঞ্জ জেলার একটি নদী।  ইছামতি নদী (শ্যামনগর) বাংলাদেশের সাতক্ষীরা জেলার শ্যামনগর উপজেলার নদী।  ইছামতি নদী (পাবনা), বাংলাদেশের উত্তর-পশ্চিমাঞ্চলের পাবনা জেলার একটি নদী।  ইছামতি নদী (দিনাজপুর), বাংলাদেশের উত্তর-পশ্চিমাঞ্চলের দিনাজপুর জেলার একটি নদী।  ইছামতি নদী (রাঙ্গামাটি), বাংলাদেশের পূর্ব-পাহাড়ি অঞ্চলের রাঙ্গামাটি ও চট্টগ্রাম জেলার একটি নদী।  ইছামতি নদী (বগুড়া), বাংলাদেশের উত্তর-পশ্চিমাঞ্চলের বগুড়া জেলার একটি নদী।  ইছামতি নদী (বগুড়া-সিরাজগঞ্জ), বাংলাদেশের উত্তর-পশ্চিমাঞ্চলের বগুড়া ও সিরাজগঞ্জ জেলার একটি নদী।  ইছামতি নদী (ছাতক), বাংলাদেশের পূর্ব- উত্তরাঞ্চলের সুনামগঞ্জ জেলার একটি নদী।